हर्षल पटेल
हर्षल विक्रम पटेल (जन्म, २३ नवंबर १९९०, सानंद, गुजरात) एक भारतीय प्रथम श्रेणी क्रिकेट के खिलाड़ी हैं जो मुख्य रूप से तेज गेंदबाजी करते है। दाहिने हाथ के तेज गेंदबाज, हर्षल पटेल ने २००८-०९ अंडर-१९ वीनू मांकड ट्रॉफी में ११ की प्रभावशाली औसत से २३ विकेट लिए थे। बाद में उन्होंने २००९-१० में गुजरात के लिए अपने एक दिवसीय क्रिकेट की शुरुआत की थी। ये २०१२ से २०१७ तक इंडियन प्रीमियर लीग में ये विराट कोहली की कप्तानी वाली रॉयल चैलेंजर्स बैंगलोर टीम में खेल रहे थे लेकिन २०१८ इंडियन प्रीमियर लीग में इन्हें दिल्ली डेयरडेविल्स ने अपनी टीम में शामिल किया था। आईपीएल 2021 में हर्षल पटेल को पर्पल कैप दिया गया | हर्षल पटेल ने 32 विकेट लिए थे | आईपीएल 2021 में एक सीजन में सबसे ज्यादा विकेट लेने के मामले में हर्षल पटेल ने ड्वेन ब्रावो के रिकॉर्ड की बराबरी की थी . ब्रावो ने 2013 के सीजन में 32 विकेट लिए थे. नवंबर 2021 में हर्षल पटेल अपने टी-20 डेब्यू मैच में ही प्लेयर ऑफ द मैच बने थे | उन्होंने न्यूजीलैंड के खिलाफ 3 मैचों की टी-20 सीरीज में इंटरनेशनल डेब्यू किया था | इस सीरीज में हर्षल पटेल ने 2 मुकाबले खेले और उन्होंने 7.28 की इकॉनमी के साथ 4 विकेट झटके थे | हर्षल पटेल आईपीएल 2022 में कोलकाता टीम के खिलाफ 1 एक मैच में दो मेडन ओवर डालकर आईपीएल इतिहास में ऐसा करने वाले दूसरे गेंदबाज बन गए हैं | 2022 में रॉयल चैलेंजर्स बेंगलुरु ने ही हर्षल पटेल को 10.75 करोड़ रुपये खर्च करके खरीदा है,  हर्षल पटेल का बेस प्राइस इस बार 2 करोड़ रुपये था, लेकिन पिछले सीजन में वह सिर्फ 20 लाख रुपये के प्राइस में खेले थे.